El document únic electrònic (DUE) és aquell en el qual s'inclouen totes les dades referents que, d'acord amb la legislació aplicable, s'han de remetre als registres jurídics i les administracions públiques competents per a:
a ) La constitució de societats de responsabilitat limitada.
b ) La inscripció en el Registre Mercantil dels emprenedors de responsabilitat limitada.
c ) El compliment de les obligacions en matèria tributària i de Seguretat Social associades a l'inici de l'activitat d'empresaris individuals i societats mercantils.
d ) La realització de qualsevol altre tràmit davant autoritats estatals, autonòmiques i locals associades a l'inici o l'exercici de l'activitat, inclosos l'atorgament de qualssevol autoritzacions, la presentació de comunicacions i declaracions responsables i els tràmits associats al cessament de l'activitat.
S'exclouen del que disposa el paràgraf anterior les obligacions fiscals i de la Seguretat Social durant l'exercici de l'activitat, com també els tràmits associats als procediments de contractació pública i de sol·licitud de subvencions i ajudes.
Les remissions i recepcions del DUE es limiten a les dades que siguin necessàries per a la realització dels tràmits competència de l'organisme corresponent.
Per reglament o, si s'escau, mitjançant la subscripció dels convenis oportuns entre les administracions públiques competents, s'han d'establir les especificacions i les condicions per a l'ocupació del DUE per a la constitució de qualsevol forma societària, amb ple respecte al que disposa la normativa substantiva i de publicitat que regula aquestes formes societàries i tenint en compte la normativa a la qual es refereix l'apartat 6 de la disposició addicional quarta.
La remissió del DUE s'ha de fer mitjançant l'ús de tècniques electròniques, informàtiques i telemàtiques d'acord amb el que disposen les normes aplicables a l'ocupació d'aquestes tècniques, tenint en compte el que preveuen les legislacions específiques.
Els socis fundadors de la societat de responsabilitat limitada poden manifestar al notari, prèviament a l'atorgament de l'escriptura de constitució, el seu interès a realitzar per si mateixos els tràmits i la comunicació de les dades incloses en el DUE o designar un representant perquè ho porti a efecte, cas en què no és aplicable el que estableix aquesta disposició addicional en relació amb la constitució de la societat.
El DUE ha de ser aprovat pel Consell de Ministres, a proposta del ministre d'Indústria, Energia i Turisme, amb l'informe previ dels altres ministeris competents en funció de la matèria, i ha d'estar disponible en totes les llengües oficials de l'Estat espanyol.
Els Punts d'Atenció a l'Emprenedor són oficines que pertanyen a organismes públics i privats, com també punts virtuals d'informació i tramitació telemàtica de sol·licituds.
Els Punts d'Atenció a l'Emprenedor s'encarreguen de facilitar la creació de noves empreses, l'inici efectiu de la seva activitat i el seu desenvolupament, a través de la prestació de serveis d'informació, tramitació de documentació, assessorament, formació i suport al finançament empresarial, segons s'estableixi en els oportuns convenis, i en aquests s'ha d'iniciar la tramitació del DUE.
El Ministeri d'Indústria, Energia i Turisme, escoltat el Ministeri d'Hisenda i Administracions Públiques, pot subscriure convenis d'establiment de Punts d'Atenció a l'Emprenedor amb altres administracions públiques i entitats privades.
Les administracions públiques han d'establir a aquest efecte procediments electrònics per efectuar els intercanvis d'informació necessaris.
El document únic electrònic (DUE) és aquell en què s'inclouen totes les dades referents a la societat nova empresa que, d'acord amb la legislació aplicable, s'han de remetre als registres jurídics i les administracions públiques competents per a la constitució de la societat i per al compliment de les obligacions en matèria tributària i de Seguretat Social inherents a l'inici de la seva activitat.
Les remissions i recepcions del DUE es limiten a aquelles dades que siguin necessàries per a la realització dels tràmits competència de l'organisme corresponent.
Per reglament o, si s'escau, mitjançant la subscripció dels oportuns convenis entre les administracions públiques competents, es poden incloure noves dades en el DUE a fi que pugui servir per al compliment de tràmits, comunicacions i obligacions diferents de les anteriors.
Així mateix, per reglament s'han d'establir les especificacions i condicions per a l'ús del DUE per a la constitució de qualsevol forma societària, així com per al compliment de les obligacions en matèria tributària i de Seguretat Social inherents a l'inici de l'activitat, amb ple respecte al que disposa la normativa substantiva i de publicitat que regula aquestes formes societàries i tenint en compte la normativa a la qual es fa esment a l'apartat 6 de la disposició addicional quarta.
La remissió del DUE s'ha de fer mitjançant l'ús de tècniques electròniques, informàtiques i telemàtiques d'acord amb el que disposen les normes aplicables a l'ús d'aquestes tècniques, tenint en compte el que preveuen les legislacions específiques.
De conformitat amb el que disposa el paràgraf segon de l'apartat primer de l'article 440, els socis fundadors de la societat nova empresa poden manifestar al notari, prèviament a l'atorgament de l'escriptura de constitució, el seu interès a realitzar per si mateixos els tràmits i la comunicació de les dades incloses en el DUE o designar un representant perquè ho porti a efecte, cas en què no és aplicable el que estableix la present disposició addicional.
El DUE ha de ser aprovat pel Consell de Ministres a proposta del ministre d'Economia i Hisenda, amb l'informe previ dels altres ministeris competents per raó de la matèria, i ha d'estar disponible en totes les llengües oficials de l'Estat espanyol.
L'Administració General de l'Estat, a través del Ministeri d'Economia i Hisenda, pot subscriure convenis d'establiment de punts d'assessorament i inici de tramitació (PAIT) de les societats nova empresa amb altres administracions públiques i entitats públiques o privades.
Els punts d'assessorament i inici de tramitació són oficines des de les quals es pot sol·licitar la reserva de denominació social a què es refereix l'apartat segon de l'article 440 i s'assessora els emprenedors i se'ls presta serveis, tant en la definició i tramitació administrativa de les seves iniciatives empresarials com durant els primers anys d'activitat d'aquestes iniciatives, i en ells s'ha d'iniciar la tramitació del DUE.
En els convenis s'han d'establir els serveis d'informació, assessorament i tramitació que s'han de prestar de forma gratuïta i els de caràcter complementari que es poden oferir mitjançant contraprestació econòmica.
Els centres de finestreta única empresarials creats a l'empara del Protocol de 26 d'abril de 1999 mitjançant els corresponents instruments jurídics de cooperació amb comunitats autònomes i entitats locals poden realitzar les funcions d'orientació, tramitació i assessorament previstes en la present Llei per a la creació i el desenvolupament de societats nova empresa.
Per mitjà d'una ordre del ministre de la Presidència, a iniciativa conjunta amb el Ministeri d'Economia i Hisenda, s'han d'establir els criteris d'incorporació de les prescripcions tecnològiques pròpies dels punts d'assessorament i inici de tramitació als sistemes d'informació dels centres de finestreta única empresarial.
Les administracions públiques han d'establir a aquest efecte procediments electrònics per realitzar els intercanvis d'informació necessaris.